**Anssi Järvinen** (s. 16. joulukuuta 1963 Helsinki)*lähde?* on suomalainen mainonnansuunnittelija, kirjailija ja kolumnisti. Hän on toiminut Hasan & Partnersin luovana johtajana 2009–2011 ja Mainostoimisto SEKin luovana johtajana 2011–2015. Markkinointitoimisto Supersonin luovaksi johtajaksi ja partneriksi hän siirtyi kesällä 2015. 

Järvinen aloitti mainosuransa Unileverin omistamassa Lintaksessa, josta hän siirtyi Bates Oy -mainostoimistoon ja sitten Laudaturiin.

Vuonna 1993 Järvinen perusti Ilkka Pönkäsen kanssa LAB Advertising-mainostoimiston, joka panosti tietokantamarkkinointiin. Toimisto kasvoi lähes 40 työntekijän kokoiseksi ja myytiin yhdysvaltalaiselle Leo Burnett-ketjulle vuonna 1999.

Järvinen jätti Leo Burnettin vuonna 2003 vähän ennen sen fuusioitumista mainostoimisto Skandaalin kanssa. Järvinen auttoi toimittaja Pirjo Kauppista kirjoittamaan kirjan vammautumisensa jälkeisestä elämästä (*Elämän polte*, Otava 2003).

Järvinen kutsuttiin seuraavaksi Hasan & Partnersin suunnittelujohtajaksi ja nimitettiin myöhemmin luovaksi johtajaksi. Kesällä 2011 hän siirtyi SEK & Greyn luovaksi johtajaksi, mutta irtisanoutui keväällä 2015.

Anssi Järvisen palkittuja mainoskonsepteja ovat muun muassa eQ Pankin *Toinen Pankki*, Keltaisten sivujen *Jos et sitä täältä löydä, niin et mistään*, Ilta-Sanomien *Näinhän sen olisi aina pitänyt olla*, Ilmarisen *Isona meistä kaikista tulee eläkeläisiä*, Vichyn *Suomen vahvin vesi*, Pommacin *Aamuksi töihin*, HIFK:n stadilaisuus ja Aku Ankan konseptit.*lähde?*

Vuonna 2005 Järvinen palkittiin hopea-Effiellä Scandic-hotelliketjun kampanjasta ja vuonna 2009 kahdella Hopeahuipulla Veikkaaja-lehden mainonnasta. Ilta-Sanomille tehty mainonta palkittiin hopealla ja pronssilla Moskovan Golden Drum -kilpailussa. Hartwallin Jaffa toi hopeaa ja Vichy Novelle kultaa Vuoden huipuissa 2012.*lähde?*

Anssi Järvinen on Julkisen sanan neuvoston yleisöjäsen kaudella 2014–2016. Anssi Järvinen nimitettiin JSN:n 3. varapuheenjohtajaksi vuodeksi 2016.. Hänen vuoden 2015 huhtikuusta lähtien kirjoittamansa *Anzion mukaan* -verkkokolumnit Imagen sivuille ovat olleet kuultavissa myös Business FM -radiokanavalta viikoittain maaliskuusta 2017.

Anssi Järvinen avioitui poliitikko ja viestintäkonsultti Sallamaari Muhosen kanssa kesäkuussa 2016.

Into-kustannus julkaisi keväällä 2019 satukirjat *Sankaritarinoita pojille* ja saman vuoden syksynä *Sankaritarinoita kaikille*, joista ensin mainitussa oli Anssin kirjoittamat tarinat Syksy Räsäsestä sekä Kalle Könkkölästä ja jälkimmäisessä Venny Soldan-Brofeldtista, Anne Liljeströmistä ja Rosa Meriläisestä. 

Helsingin kaupunginvaltuusto nimitti Järvisen elokuussa 2021 nelivuotiskaudeksi Helsingin käräjäoikeuden lautamieheksi Vihreän liiton mandaatilla.

Suomen Setlementtiliitto nimitti Anssi Järvisen hallitukseensa toimikaudelle 2023–2024 syyskokouksessaan Oulussa marraskuussa 2022.

Lähteet
-------

1. ↑  Superson palkkasi ensimmäisen luovan johtajansa *www.marmai.fi*. Viitattu 29.1.2016.
2. ↑  Laurila, Petri (toim.): *Markkinointi, Mainonta, Media, Myynti – Nimet 2005*. Helsinki: Talentum, 2005. ISBN 952-14-0995-9.
3. ↑  Nyström, Sirkku: Leo Burnett -toimistot tavoittelevat tosissaan tähtiä taivaalta *Kauppalehti*.  22.4.1999.  Arkistoitu 29.10.2013. Viitattu 26.10.2013.
4. ↑  Leo Burnett osti osan mainostoimisto Skandaalista *Taloussanomat.fi*. Viitattu 15.6.2016. fi-FI
5. 1 2  Hasanilla liikennettä  8.8.2003. Markkinointi & Mainonta. Viitattu 29.10.2013.
6. ↑  *Elämän polte*, Google Books
7. ↑  Anssi Järvisestä Hasanin luova johtaja, Markkinointi & Mainonta 20.8.2009
8. ↑  Hakola, Elina: Anssi Järvinen loikkaa SEK & Greyhin *Markkinointi & Mainonta*.  2.5.2011. Viitattu 26.10.2013.
9. ↑  Muukkonen, Henrik: Luova johtaja jättää SEK & Greyn, Markkinointi & Mainonta 13.4.2015, viitattu 14.4.2015.
10. ↑  HIFK, Outdoor Finland[vanhentunut linkki]
11. ↑  Kevään 2009 Pahvit: HIFK (Arkistoitu – Internet Archive)
12. ↑  Uudet yleisöedustajat valittu *Julkisen sanan neuvosto*.  18.12.2013. Viitattu 30.12.2013.
13. ↑  Kolme vapauttavaa ja seitsemän langettavaa - Uutiset - JSN *www.jsn.fi*. Viitattu 28.1.2016.
14. ↑  Anzion mukaan goes BusinessFM *LinkedIn*.  10.3.2017. Viitattu 30.9.2017.
15. ↑  Avioiduimme tänään 11.6. klo 14.00 *Anzion mukaan - Image-blogit*.  11.6.2016. Viitattu 12.6.2016. fi-FI
16. ↑  Käräjäoikeuden lautamiesten valinta vuonna 2021 alkavaksi toimikaudeksi Helsingin kaupunki. Viitattu 9.3.2022.
17. ↑  Tiina Siikasaari: Suomen Setlementtiliiton hallitus vuosille 2023-2024 valittiin syyskokouksessa *Suomen Setlementtiliitto*.  28.11.2022. Viitattu 5.1.2023.

Aiheesta muualla
----------------

* Linkedin-profiili
* Anzion mukaan -blogi Imagen verkkosivuilla